text: Gevur møguleika fyri at ukrainski kornútflutningurin kann takast uppaftur
text: #000001
text: Slanguoyggin er kanska mest kend fyri hetta ukrainska frímerkið, har ein ukreinskur hermaður rættir millumfingurin móti einum russiskum herskipi (Mynd: wikipedia)
text: #000002
text: Russisku herdeildirnar á sokallaðu Slanguoynni í Svartahavi, eru farnir av oynni. Hetta verður váttað av bæði Ukraina og Russlandi í dag.
text: #000003
text: Sambært Moskva er afturtøkan eitt prógv um góðan vilja og eitt prógv fyri, at Russland “ikki stendur í vegin fyri royndunum hjá ST at skipa fyri eini humaniterari geil at skipa landbúnaðarvørur út úr Ukraina”, sigur russiska verjumálaráðið sambært BBC.
text: #000004
text: Fleiri milliónir tons av korni hava seinastu mánaðirnar verið innistongd í Ukraina orsaka av russiska stongslinum av Svartahavinum. Stongsulin av umfatandi ukrainska kornútflutninginum hevur ført til vaksandi matvøruprísir og eina heimsumfatandi matvørukreppu.
text: #000005
text: Ukraina og fleiri onnur vestanlond og felagsskapir hava skuldsett Russland fyri at vera orsøk til kreppuna – ein ábyrgd, sum Russland ikki hevur viljað tikið á seg.
text: #000006
text: Russland hertók Slanguoynna tá kríggið byrjaði, og Ukraina hevur hesa seinastu tíðina gjørt royndir at taka oynna aftur. Oyggin hevur ikki bert týdning fyri matvøruveitingina, men eisini fyri at hava eftirlit á landi, vatni og luft í Svartahavinum í sunnara parti av Ukraina, skrivar dr.dk.
text: #000007
text: Lítla slanguoyggin liggur út fyri strondina sunnarlaga í Ukraina, har sum pílurin vísir (Mynd: googlemaps)
text: #000008
text: Torgerð Jallgrímsdóttir er nýggjur deildarleiðari
text: #000014